|  |
| --- |
| **HRVATSKA POLJOPRIVREDNA KOMORA**  Ulica grada Vukovara 78, 10116 Zagreb, HRVATSKA  Tel: +385 (01) 6109 809 komora@komora.hr  OIB: 70354371893  www.komora.hr |

Zagreb, 20, ožujka 2023.

**4. sjednica Odbora za mljekarstvo**

održane 20. ožujka (ponedjeljak) 2023. godine s početkom u 14:00 sati uživo u prostorijama HPK, Ulica grada Vukovara 78 te online putem ZOOM-a.

Dnevni red:

**1. Usvajanje zapisnika prethodne sjednice Odbora**

**2. Kalkulacija cijena poljoprivrednih proizvoda - mlijeka**

**3. Mjere Vlade**

**4. Razno (Školska shema)**

PRISUTNI:

Davor Pašalić, Lidija Pavić, Igor Rešetar, Zdenko Močnik, Krunoslav Ladić, Petar Turkalj,

Zoom: Maja Petrač, David Kranjac

HPK: Ana Klobučar, Tajana Radić

MP: Jasmina Vagan, Mihaela Rebić, Marko Mraović

1. **Usvajanje zapisnika prethodne sjednice Odbora**

Zapisnik je jednoglasno usvojen.

1. **Kalkulacija cijena poljoprivrednih proizvoda – mlijeka**

Potrebno je imati dobre analize i kalkulacije o samoj proizvodnji koje bi to pokazale. Fakultet iz Osijeka je to izradio, bilo je negodovanje oko istoga. Pozorno se prati TISUP iz svih zemalja mlijeka i repromaterijala, ali nisu sve tablice ispunjene. Odbor posjeduje zadnju kalkulaciju od prof. Kranjca.

Velika razlika je porast kamate na kredite i mehanizacije, pritisak je u cjenovnom smislu. Malih mljekara ni nema. Cijena mlijeka koštanja litre mlijeka prema kalkulaciji prof. Kranjca: 0,82, 0,78 i 0,73 eura.

MP ima malo drugačiji troškovnik sa dodatnim specifikacijama. Trenutno je u izradi katalog, bit će podaci sa OPG- ova, sakupljeni sa terena i na temelju toga će se izraditi.

Za sada su uzeli prosjek 100 krava, išli su sa tom srednjom vrijednošću.

Uzeli su u obzir : troškove i prihod, fiksni troškovi su detaljizirani - na kraju je to uprosječeno, cijene osnovnih komponenti. Podatak o silaži nema, ali se može izračunati.

G. Močnik je istaknuo da je pad proizvodnje i proizvođača i zato su potrebne kalkulacije. Treba zadovoljiti osnovne postulate. Nemamo okvire, ali imamo trošak proizvodnje - poticaj po kravi je lako izračunati. Mora se zadržati sektor i ljude.

Bolji tip bi bio svesti troškove po kravi, a ne po farmi. Cijena treba biti definirana na 4 decimale u kalkulacijama.

Cijene se stalno mijenjaju u svim kulturama, Slovenci rade kalkulacije na bazi mjeseca.

Možda to izgleda komplicirano, ali treba se dogovoriti model izračuna, onda je lako svaki mjesec unositi podatke.

Prof. Kranjac je istaknuo da će i dalje biti uprosječeni iznosi koji neće nikome odgovarati. Prijedlog je da se to izbjegne - prihvatimo premjer iz zemalja iz okruženja, onda ćemo imati dobru podlogu i za ostale sektore. Prijedlog je da sudjeluje Komora, Savjetodavna i istraživačka institucija, da se nadopunjuju i onda će svi biti zadovoljni.

Cijena stočne hrane je takva kakve je, ali trošak proizvodnje mlijeka je velika. Prije par godina bili su puno skromniji podatci, sad imamo puno ažurirane podatke iz TISUP-a. Bili bi dobro da imamo tu Excel tablicu da proizvođači mogu staviti svoje podatke.

Fiksne troškove je teško izračunati, varijabilni su ulazni troškovi i teško je to po područjima.

Idealno bi bilo imati model za svaku godinu, ali to nije moguće.

Gđa. Petrač je prokomentirala da će bit potrebni podatci od strane Komore kada će se ti tipovi slagati i puno ostalih podataka, kad krene proces modeliranja. Prvi korak su tipovi, onda modeli. Treba podatke primijeniti našim realnim uvjetima. (slovenski primjer na KIS stranici).

1. **Mjere Vlade**

16 mil. je namijenjeno za stočarsku proizvodnju. Najvažniji paket je za Ukrajinu koji će biti do 15. 4. isplaćen, onda ide novi paket mjera. Ne budu išle prijave nego kroz potporu - jedinstveni zahtjev. 100 eura po kravi bi bile.

1. **Školska shema** **voća, povrća, mlijeka i mliječnih proizvoda**

U tijeku je e savjetovanje za Školsku shemu voća povrća, mlijeka i mliječnih proizvoda i druga je stavka je povezana sa time u Europskom parlamentu gdje se radi izvještaj o tome i zastupnici daju svoje prijedloge. Potrebno je dati svoje mišljenje oko distribucije školskog mlijeka. Dopisno i kružno se treba čuti oko toga.

Bitna je disturbacija, prerada i pakiranje po školskoj shemi. Komisija forsira javnu nabavu a kod nas je problem da škole nisu dobavljači, samo distributeri, onda postoji četvrta karika koja mora odraditi tu nabavu. Tu trebaju važnu ulogu igrati javna i lokalna samouprava koja treba provesti javnu nabavu. Oni to odbijaju pa se koristi model bodovanja, najsličniji javnoj nabavi.

Što se tiče primjene školske sheme onda se ne može nametnuti nego je dobrovoljna.

Prijedlog zastupnika Ilčića u parlamentu:

* Došlo je spornih stavki. Pojavio se termin raznovrsni alternativni proizvodi. Većina je glasala da nismo za tu formulaciju, da se ne želi vrata otvoriti biljnim napitcima. Sve komore su stala protiv toga.
* Upućivanje na Od polja do stola, u ovim strategijama postoji različita referenca za povećanje konzumacije biljnih obroka (i stoga moguća poveznica s biljnim pićima)
* Uvođenje zahtjeva kako bi se osiguralo da su proizvodi u skladu s objektivnim kriterijima, uključujući zdravstvena, ekološka, etička razmatranja i dobrobit životinja (CA12). Unatoč tome što su svi proizvodi koji dolaze na tržište već u skladu s ovim kriterijima (zašto ih stoga moramo specificirati?), kako mjerimo te kriterije i kako procjenjujemo "etička razmatranja"?
* Tražiti najmanje 25% ekoloških proizvoda (CA13). Stav je ekološki sektor treba biti tržišno utemeljen i da se ne traži postotak.

**Zaključak:**

* Kalkulacija u sektoru mljekarstva je u velikom minusu. Broj krava opada u Hrvatskoj.
* Razmijeniti će se mailovi sa predstavnicima MP da Odbor dobije katalog kalkulacija od prošle godine koji je u izradi.
* Odbor NIJE za biljne napitke unutar Školske sheme.
* Što se tiče ekološke 25 % - to je nemoguće jer nemamo ni konvencionalnu.
* Odbor se slaže sa svim prijedlozima zastupnika Ilčića.